Suchinthana/ta-wikipedia huggingface dataset:
கவியூர் ரேவம்மா

கவியூர் சி. கே. ரேவம்மா (Kaviyoor Revamma-14 ஏப்ரல் 1930 கவியூரில் - 13 மே 2007 கொல்லத்தில் ) பிறந்த ஒரு பிரபலமான கருநாடக பாடகி ஆவார். எட்டு வயதில் கருநாடக இசை கற்கத் தொடங்கிய ரேவம்மா, 16 வயதில் அருவிபுரத்தில் இசைக்கலைஞராக வாழ்க்கையினைத் தொடங்கினார்.

இளங்கலை மற்றும் முதுகலைப் பட்டப்படிப்புகளில் முதல் இடத்தைப் பெற்ற பிறகு, கேரளப் பல்கலைக்கழகத்தில் இசையில் முனைவர் பட்டம் பெற்றார். கேரள பல்கலைக்கழகத்தில் இசையில் முனைவர் பட்டம் பெற்ற முதல் பெண்மணி ரேவம்மா ஆவார். பின்னர், திருவனந்தபுரத்தில் உள்ள மகளிர் கல்லூரியில் விரிவுரையாளராகப் பணியில் சேர்ந்தார். இங்கு இவர் இசைத் துறையின் தலைவராக ஆனார். திருச்சூர் அரசு கல்லூரியின் முதல்வராகவும் பணியாற்றிய ரேவம்மா, கல்லூரிக் கல்வி துணை இயக்குநராக ஓய்வு பெற்றார்.

ஜீவிதா நௌகா, நவலோகம், நீலக்குயில், சசிதரன், பொங்காதிர், செச்சி உள்ளிட்ட பல படங்களில் ரேவம்மா பாடியுள்ளார். இவரது முதல் படம் சசிதரன். ரேவம்மா, பி. லீலா மற்றும் ஜிக்கி (கிருஷ்ணவேணி) ஆகியோர் கடந்த கால மலையாளப் படங்களின் பாடும் மூவரும் என்று அறியப்பட்டனர். 1950களில் ஜீவிதா நௌகா, நவலோகம், நீலக்குயில், சசிதரன், பொங்காதிர் மற்றும் செச்சி போன்ற இசை வெற்றிப் படங்கள் உட்படச் சுமார் 20 மலையாளப் படங்களில்  ரேவம்மா பாடியுள்ளார். ஏ. எம். ராஜாவுடனான இவரது ஜோடிப் பாடல், அவான் மாறண் திரைப்படத்தில் நீ என் சந்திரனே, நான் நின் சந்திரிகா மற்றும் அன்புதன் பொன்னம்பல்தில் போன்ற பழைய பாடல்கள் கேட்பவர்களைக் கொள்ளைக் கொள்ளும். ரேவம்மா பின்னர் இசையில் கற்பித்தல் மற்றும் ஆராய்ச்சியில் கவனம் செலுத்தினார்.

திருவனந்தபுரம் இசைக் கல்லூரியிலிருந்து கணபுசனம் பெற்ற இவர், கேரளா, கோழிக்கோடு மற்றும் எம். ஜி. பல்கலைக்கழகங்களின் ஆய்வுக் குழுவில் உறுப்பினராகவும் பணியாற்றினார். மாநிலத்தின் பல்வேறு கல்லூரிகளில் கற்பித்துள்ளார். இவர் யு. சி. எல். ஏ. வில் இன-இசைவியலில் தனது முதுகலை படிப்பை முழு உதவித்தொகையுடன் முடித்தார். ரேவம்மா அமெரிக்காவில் உள்ள பல்வேறு பல்கலைக்கழகங்களில் வருகை பேராசிரியராகவும் பணியாற்றினார். 1975ஆம் ஆண்டில் கேரள சங்கீத நாடக அகாதமி விருதைப் பெற்றார்.

மேற்கோள்கள் 

  

மலையாளத் திரைப்படப் பின்னணிப் பாடகர்கள்
கருநாடக இசைப் பாடகர்கள்
2007 இறப்புகள்
1930 பிறப்புகள்
பேன்யா கௌடா

பேன்யா கௌடா (Bagna càuda,  'hot dip', 'hot gravy')  என்ற பூண்டு வகை உணவு, பிரான்சு நாட்டைச் சார்ந்தது ஆகும். இந்த சூடான உணவு வகை பூண்டு, ஒரு குறிப்பிட்ட மீன் (anchovies) ஆகியவற்றைச் சேர்த்துத் தயாரிக்கப்படுகிறது. இது பிரான்சு நாட்டிலுள்ள புரோவென்சு (Provence) பகுதியின் தனித்துவ உணவாகும். இருப்பினும், பதினாறாம் நூற்றாண்டு முதல் வடமேற்கு இத்தாலி நாட்டிலுள்ள பிய்துமந்து (Piedmont) இடத்திலிருந்து, இவ்வுணவு புகழ் பெற்று திகழ்கிறது. சில நேரங்களில் பச்சை அல்லது வேகவைத்த காய்கறிகளுடன்,  இதனை உண்பர். முற்காலங்களில், இதனை வாதுமை எண்ணெய் அல்லது hazelnut எண்ணெய் கலந்து உண்டனர்.

மேற்கோள்கள் 

இத்தாலிய உணவுகள்
பூண்டு உணவுகள்
இரோட்ரிக்சு

'இரோட்ரிக்சு '(ஆங்கிலம்: Rodrigues.  ; Creole: ) என்பது இந்தியப் பெருங்கடலில் உள்ள தீவுகளில் ஒன்றாகும். இத்தீவு மொரிசியசு தீவிற்க்கு கிழக்கே  தொலைவில் அமைந்துள்ளது. இதன் பரப்பளவு  ஆகும். இது மொரிசியசு தீவின் தன்னாட்சிப் பகுதியாகும். இத்தீவின் வருமானம், மொரிசியசு தீவினைச் சார்ந்துள்ளது. முதன்மை பொருளாதார வளர்ச்சி என்பது சுற்றுலா, மீன் பிடித்தல்,  வெங்காயம், வெள்ளைப்பூண்டு, மிளகாய், கால்நடை பராமரிப்பு ஆகிய வேளாண் பணிகளைச் சார்ந்துள்ளது. இத்தீவின் அகணிய உயிரிகளாக பறவைகள், வௌவால், ஆமை, சில தாவரங்கள் (Zanthoxylum paniculatum, Polyscias rodriguesiana, Badula balfouriana, and Gouania leguatii.) உள்ளன. இவைகளை இத்தீவீல் மட்டுமே காண இயலும்.

குறிப்புகள்

மேற்கோள்கள் 

தீவுகள்
அண்ணன் காட்டிய வழி

அண்ணன் காட்டிய வழி (Annan Kaatiya Vazhi) என்பது 1991 இல் வெளிவந்த தமிழ் மொழி நாடகத் திரைப்படமாகும். இத்திரைப்படத்தினை கே. எஸ். மதனன் இயக்கியிருந்தார்.

இத்திரைப்படத்தில் ராமராஜன், ரூபினி, டெல்லி கணேஷ், செந்தில் ஆகியோர் முக்கியக் கதாபாத்திரங்களில் நடித்திருந்தனர். இத்திரைப்படம் 15 மார்ச்சு 1991 இல் வெளிவந்தது. இத்திரைப்படம் தோல்விப் படமாக வசூல் ரீதியாக கருதப்படுகிறது.

நடிகர்கள்

மேற்கோள்கள்

வெளி இணைப்புகள் 
 

1991 தமிழ்த் திரைப்படங்கள்
இந்திய நாடகத் திரைப்படங்கள்
இந்தியத் தமிழ்த் திரைப்படங்கள்
வி. கே. ராமசாமி நடித்த திரைப்படங்கள்
டெல்லி கணேஷ் நடித்த திரைப்படங்கள்
முக்தி பிரசாத் கோகோய்

முக்தி பிரசாத் கோகோய் (Mukti Prasad Gogoi) இந்தியாவைச் சேர்ந்த ஒரு மருத்துவரும் எழுத்தாளருமாவார். 1931 ஆம் ஆண்டு நவம்பர் மாதம் 4 ஆம் தேதியன்று இவர் பிறந்தார். 1984 ஆம் ஆண்டில் இந்திய அரசு இவருக்கு பத்மசிறீ விருது வழங்கி சிறப்பித்தது. பான்-போச்சன் என்ற  அசாமிய சமையல் நூல்  இவருடைய முக்கிய நூல்களில் ஒன்றாகும்.

ஆரம்பகால வாழ்க்கை. 
முக்தி பிரசாத் கோகோய் அசாமின் கரீம்கஞ்ச் மாவட்டத்தில் உள்ள இராதாபரியில் பிறந்தார்.  தந்தை திரைலோக்யா நாத் கோகோய் ராணுவத்தில் பணியாற்றி வந்தார்.  தாயார் இயூதாரா கோகோய் ஓர் இல்லத்தரசி ஆவார்.  தனது ஆரம்பக் கல்வியை மாறன் தொடக்கப்பள்ளியில் முடித்து, திப்ருகர் அரசு மேல்நிலைப் பள்ளியில் தனது உயர்நிலைப் பள்ளி தேர்வில் தேர்ச்சி பெற்றார். பின்னர் கொல்கத்தாவின் ரிப்பன் கல்லூரியில் உயர்கல்வியை முடித்த பின்னர் திப்ருகரின் அசாம் மருத்துவக் கல்லூரியில் மருத்துவம் பயின்றார். 1956 ஆம் ஆண்டில், கல்கத்தா பல்கலைக்கழகத்தின் ஆர். கி. கர் மருத்துவக் கல்லூரியில் மருத்துவப் பட்டம் பெற்றார். 1959  ஆம் ஆண்டில் மகப்பேறியல் மற்றும் மகளிர் மருத்துவத்தில் பட்டையம் பெற்றார்.

தொழில் வாழ்க்கை 
கோகோய் 1962 ஆம் ஆண்டு நவம்பர் மாதம்  5 ஆம் தேதியன்று குவகாத்தி மருத்துவக் கல்லூரியில் மகப்பேறியல் மற்றும் மகளிர் மருத்துவத் துறையில் உதவி பேராசிரியராக சேர்ந்தார். 1973 ஆம் ஆண்டில் துறையின் தலைவராகப் பொறுப்பேற்ற இவர், 1988 ஆம் ஆண்டில்  ஓய்வு பெறும் வரை இந்தப் பதவியில் இருந்தார். குவகாத்தி  மருத்துவக் கல்லூரியின் பல தொழில்நுட்ப மேம்பாடுகளைச் செய்த பெருமை இவருக்கு உண்டு.  மகப்பேறியல் மற்றும் மகளிர் மருத்துவ இராயல் அகாடமி மற்றும் இந்திய தேசிய மருத்துவ அறிவியல் அகாடமியின் தேர்ந்தெடுக்கப்பட்ட உறுப்பினராகவும் முக்தி பிரசாத் கோகோய் இருந்தார்.

மேற்கோள்கள் 

1931 பிறப்புகள்
2021 இறப்புகள்
பத்மசிறீ விருது பெற்ற மருத்துவத்துறையினர்
அசாமிய நபர்கள்
மணிமல

மணிமல ( Manimala ) என்பது இந்திய மாநிலமான கேரளாவில் உள்ள கோட்டயம் மாவட்டத்திலுள்ள ஒரு சிறிய நகரம் அல்லது ஒரு கிராமமாகும். இது அருகிலுள்ள நகரமான கஞ்சிரப்பள்ளியிலிருந்து சுமார் 12 கிலோமீட்டர் (7.5 மைல்) தொலைவில் அமைந்துள்ளது. நாட்டுப்புறக் கதைகளை ஊக்குவிக்கும் வகையில் இந்திய அரசால்2011ஆம் ஆண்டு முதல் நாட்டுப்புற கிராமமாக அறிவிக்கப்பட்டது.

நிலவியல் 
90 கிலோமீட்டர் (56 மைல்) நீளமுள்ள மணிமல ஆறு இங்கு பாய்கிறது.குரங்கன்மலை, வருகுன்னு மற்றும் பூவத்தோளிமலை போன்ற மலைகள் மிக முக்கியமான மலைகள் இங்கு அமைந்துள்ளது. பத்தனம்திட்டா மாவட்டத்திலிருந்து பொந்தன்புழா வனப்பகுதி கிராமத்தை இக்கிராமம் பிரிக்கிறது.

காலநிலை 
மணிமல, ஜூன், ஜூலை, ஆகஸ்ட் மற்றும் அக்டோபர் மாதங்களில் போதுமான மழைப்பொழிவுடன் வெப்பமண்டல காலநிலையைக் கொண்டுள்ளது. இங்கு ஆண்டு சராசரி மழைப்பொழிவு 2820 மிமீ ஆகும். மார்ச் மற்றும் ஏப்ரல் மாதங்களில் ஈரப்பதம் அதிகரிக்கும். சராசரி ஆண்டு வெப்பநிலை 31.14°C. ஆண்டின் இறுதியில் வெப்பநிலை குறைகிறது. 

இந்த ஊரில் கிறிஸ்தவர்கள், இந்துக்கள் மற்றும் முஸ்லிம்கள் போன்ற பல்வேறு மத சமூகங்களை உள்ளடக்கி, இணக்கமாகவும் அமைதியாகவும் வாழ்கின்றனர்.

மக்கள்தொகையியல் 
2011 ஆம் ஆண்டு இந்திய மக்கள் தொகை கணக்கெடுப்பின்படி, மணிமலையின் மக்கள் தொகை 21053 என்ற எண்னிக்கையில் இருக்கிறது. இதில் 10213 ஆண்களும் மற்றும் 10840 பெண்களும் என இருக்கின்றனர்.  பெரும்பான்மையானவர்கள் இயற்கை மீள்மத் தோட்ட உரிமையாளர்களாக உள்ளனர். அவர்களின் முக்கிய வருமானம் இந்தத் தோட்டங்களிலிருந்து வருகிறது.

மேற்கோள்கள் 

Coordinates on Wikidata
கேரள மாநிலத்திலுள்ள ஊர்களும் நகரங்களும்
மணிமாலா சித்ரகர்

மணிமாலா சித்ரகர் ( Manimala Chitrakar ) என்பவர் மேற்கு வங்கத்தைச் சேர்ந்த ஒரு பதுவா கைவினைக் கலைஞர்.

சுயசரிதை 
மணிமாலா மேற்கு வங்காளத்தைச் சேர்ந்த சித்ரகர் சமூகத்தைச் சேர்ந்தவர். இவர் நயா கிராமத்தில் புகழ்பெற்ற பதுவா கலைஞரான துக்குஷ்யம் சித்ரக்கரின் குடும்பத்தில் பிறந்தார். சிறுவயதில் தனது தாத்தா கிராமங்களில் புரவலர்களையும் வாடிக்கையாளர்களையும் தேடிச் செல்லும்போது இவரும் அவருடன் செல்வார். அதனால் சிறுவயதிலிருந்தே கலை வடிவத்தைக் கற்றுக்கொண்டு  வெளிப்படுத்தினார்.

2005 இல் ஒரு நேர்காணலில், கலை வடிவம் தனது வாழ்க்கையில் எவ்வாறு குறிப்பிடத்தக்க தாக்கத்தை ஏற்படுத்தியது என்பதை மணிமாலா விரிவாகக் கூறினார்:"இந்த கைவினைக் கலையை நான் கற்றுக் கொள்ளாமல் இருந்திருந்தால், நான் அமெரிக்காவிற்குச் சென்றிருக்க முடியாது. நயா இளைஞர்கள் அனைவருக்கும் பயணம் செய்து வாழ்வாதாரத்தை சம்பாதிக்க விரும்பினால், இந்தக் கலையைக் கற்றுக் கொள்ள வேண்டும் என்று கேட்டுக்கொள்கிறேன். எனது திறமைகள் என்னை உலகத்தின் பரந்த உணர்வை வளர்த்துக் கொள்ள அனுமதித்தன - என் வாழ்க்கை நயாவின் எல்லைக்குள் கட்டுப்படுத்தப்படவில்லை."ஆறு குழந்தைகளின் தாயான மணிமாலா, தனது பூர்வீக கிராமத்தில் தொடர்ந்து வசித்து வருகிறார்.

பாணி 
மணிமாலாவின் முந்தைய படைப்புகள் முதன்மையாக புராணக் கருப்பொருள்களைக் கையாண்டன. ஆனால் கருப்பொருள்களைக் கையாளுவதில் உள்ளார்ந்த கசப்பான தன்மையைக் கொண்டுள்ளன. நரகத்தின் கொடுமையான நடைமுறைகளுக்கு ஆளாகும்போது, நிர்வாணத்தின் பல்வேறு நிலைகளில் உள்ள ஆண்களும் பெண்களும், சட்டவிரோதமான பாலுறவுகளுக்கு எதிரான கடவுளின் கோபம், பயமுறுத்தும் பேய்கள் மற்றும் பெரிய சறுக்கும் பாம்புகள் இவரது ஓவியத்தில் ஒடம் பெற்றது.

காலப்போக்கில், இவரது கலைப் படைப்பு மேலும் வண்ணங்கள், உருவக மாறுபாடுகள் மற்றும் கருப்பொருள்களை உள்ளடக்கியதாக விரிவடைந்தது. உலகின் சமூகப் பிரச்சினைகளை அழுத்துவது முதல் அவரது சமூகக் கட்டமைப்பை ஒன்றாக வைத்திருக்கும் நம்பிக்கை அமைப்புகள் வரை - இவர் ஒரு தசாப்தத்திற்கும் மேலாக நீடித்த ஒரு வாழ்க்கையில் பல்வேறு வகையான விஷயங்களை ஓவியங்களில் கொண்டு வந்தார்.

மேற்கோள்கள் 

இந்தியப் பெண் ஓவியர்கள்
வாழும் நபர்கள்
1970 பிறப்புகள்
கதிரிப்பாய்

கதிரிப்பாய் என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது கோப்பாய் பிரதேச செயலாளர் பிரிவில் அமைந்துள்ளது. இது கோப்பாயிற்கு வடகிழக்கே சுமார் 12 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

யாழ்ப்பாண மாவட்டத்திலுள்ள ஊர்களும், நகரங்களும்
மணிமாலா தேவி

மணிமாலா தேவி ( Manimala Devi ) (19 ஜூன் 1931-16 ஜூன் 2016) ஒடியத் திரைப்பட நடிகை ஆவார். பிலிபாசி கிராமத்தில் பிறந்த மணிமாலா தேவி, தனது ஒன்பது வயதில் திரையுலகில் நுழைந்தார். இவர் பள்ளிக்குச் சென்றதில்லை. 1945 ஆம் ஆண்டில் கட்டகின் அன்னபூர்ணா திரையரங்கில் நடிக்கத் தொடங்கினார்.

இவர் சாமுவேல் சாஹூவுடன் இவர் இணைந்து நடித்த முதல் படமான ஸ்ரீ லோகநாத்  தேசிய விருதுகளைப் பெற்றன.

விருதுகள் 

 கவிசாம்ராட் உபேந்திரா பஞ்சா விருது : 2008  
 ஜெயதேவ் விருது: 2000 
 குரு கேளுச்சரண மகோபாத்திரா விருது: 1999  
 ஒடியா சங்கீத நாடக அகாதமி விருது : 1987 (வாழ்நாள் சாதனை விருது))

மேற்கோள்கள்

வெளி இணைப்புகள் 
 

2016 இறப்புகள்
1931 பிறப்புகள்
இந்திய நடிகைகள்
பகவந்தி நவானி

பகவந்தி நவானி (Bhagwanti Navani) (1 பிப்ரவரி 1940-22 அக்டோபர் 1986) என்பவர் ஒரு இந்தியப் பாடகரும் நடிகையும் ஆவார். இவர் சிந்தி மொழி இசை மற்றும் திரைப்படங்களில் பணியாற்றியதற்காக நன்கு அறியப்படுகிறார். இவர் ஒரு நாட்டுப்புறப் பாடகராகவும் பின்னணிப் பாடகராகவும் இருந்தார். இவரது மெல்லிசை, இனிமையான குரல் காரணமாக, இவர் "சிந்தி கோயல்" (சிந்தி குயில்) என்று பிரபலமாக அறியப்பட்டார். "லாடா" என்று அழைக்கப்படும் இவரது திருமணப் பாடல்கள் இந்தியாவிலும் பாக்கித்தானிலும் பிரபலமாக உள்ளன. சிந்துவா ஜே கினாரே படத்தில் கதாநாயகியாக நடித்த இவர், எட்டு திரைப்படங்களில் பின்னணிப் பாடகராக நடித்தார்.

வாழ்க்கை வரலாறு 
பகவந்தி 1 பிப்ரவரி 1940 அன்று பிரித்தானிய இந்தியாவின் சிந்து மாகாணத்தின் கராச்சியில் (இப்போது பாக்கித்தானில் உள்ளது) பிறந்தார்.  பெற்றோர் சிந்துவின் வரலாற்று சிறப்புமிக்க நகரமான நாசர்பூரைச் சேர்ந்தவர்கள்.  இவரது தந்தையின் பெயர் ஜசு மால் நவானி, தாயின் பெயர் விஷ்னி பாய் ஆகும். இவருக்கு மூன்று சகோதரர்களும் இரண்டு சகோதரிகளும்  இருந்தனர். பாக்கித்தான் உருவாக்கப்பட்டபோது இவருக்கு ஏழு வயது மட்டுமே ஆகியிருந்ததால், இவர் தனது பெற்றோருடன் இந்தியாவின் பம்பாய்க்கு (இப்போதைய மும்பை) குடிபெயர வேண்டியிருந்தது. இடம்பெயர்ந்த நேரத்தில், இவர் கராச்சியில் உள்ள இந்திய பெண்கள் தொடக்கப்பள்ளியில் படித்து வந்தார். மும்பையில், கமலா பெண்கள் உயர்நிலைப் பள்ளியிலும், பின்னர் சிந்திகளுக்கான உயர்நிலைப் பள்ளியிலும் படித்தார். 1957 ஆம் ஆண்டில் பத்தாம் வகுப்புத் தேர்வில் தேர்ச்சி பெற்றார்.

அருண் சங்கீத் வித்யாலாவின் தேவ்கர் இசைப் பள்ளியில் முறையான இசைக் கல்வியைப் பெற்றார். இவர் பீப்பிள் தியேட்டர் அசோசியேஷனில் சேர்ந்த பிறகு, அங்கு கனு கோஷ் மற்றும் கனு ரே ஆகியோரின் வழிகாட்டுதலின் கீழ் இவரது இசைத் திறமை செழித்தது. பஜனை, கலாம், தோஹிராக்கள், ஓரான்ஸ், லாரிஸ், லாடாஸ், சாகியூன் மற்றும் சஹ்ராஸ் போன்ற சிந்தி நாட்டுப்புற இசையின் வல்லுநராக இவர் அங்கீகரிக்கப்பட்டார். மகேந்திர கபூர், சி. எச். ஆத்மா மற்றும் இவரது காலத்தின் பிற பெரும் பின்னணிப் பாடகர்களுடன் இணைந்து இருகுரலிசைப் பாடல்களைப் பாடினார்.

1960கள் மற்றும் 1970களில் சிந்தி திரைப்படங்களில் மிகவும் பிரபலமான பின்னணிப் பாடகர்களில் ஒருவராக இருந்தார். இவரது புகழ்பெற்ற திரைப்படங்களில் ஜுலேலால், லாட்லி, சிந்துவா ஜே கினாரே,  ஷால் தியார் நா ஜமான், ஹோஜாமலோ, கன்வார் ராம், ஹாலு தா பாஜி ஹலூன் மற்றும் பர்தேசி ப்ரீத்தம் ஆகியவை அடங்கும்.

பகவந்தி ஒரு பல்துறை நடிகையும் ஆவார். இவர் சிந்தி மொழி எழுத்தாளர் கோபிந்த் மல்ஹி நிறுவிய கலாகர் மண்டலின் ஒரு பகுதியாக இருந்தார். இந்தியாவிலும் வெளிநாட்டிலும் 3,000 க்கும் மேற்பட்ட மேடை நிகழ்ச்சிகளை வழங்கினார். இவரது மிகவும் பிரபலமான நாடகங்கள் மெஹ்மான், குஸ்தாகி மாஃப், துஹிஞ்சோ சோ முஹிஞ்சோ மற்றும் தேஷ் ஜி லால்கர் ஆகும். 1968-ஆம் ஆண்டு வெளியான சிந்து திரைப்படமான சிந்துவா ஜே கினாரே (சிந்து நதியின் கரையில்) என்ற படத்தில் கதாநாயகியாக நடித்தார்.

இறப்பு 
இவர் 1986 அக்டோபர் 22 அன்று இறந்தார்.  இவரின் நினைவாக, "பகவந்தி நவானி அறக்கட்டளை" அக்டோபர் 3,1987 அன்று உருவாக்கப்பட்டது.

மேற்கோள்கள் 

இந்தியப் பாடகிகள்
1986 இறப்புகள்
1940 பிறப்புகள்
சித்திரகாரன் முரளி

சித்திரகாரன் முரளி ( Chithrakaran Murali ) அல்லது முரளி. டி எனவும் அறியப்படும் இவர் இந்திய மாநிலமான கேரளாவின் கண்ணூர் நகரத்தைச் சேர்ந்த ஓர் ஓவியராராவார். இவரது ஓவியங்கள் தெளிவற்ற, மறைக்கப்பட்ட, வரலாற்று உண்மைகளை வெளிச்சத்திற்குக் கொண்டுவருவதற்கான ஒரு அரசியல் வெளிப்பாடு ஆகும். முக்கிய வரலாற்று பாரம்பரியத்தில் புறக்கணிக்கப்பட்ட மறுமலர்ச்சி இயக்கங்களின் சாரத்தை முரளி தனது ஓவியங்களில் படம்பிடித்துள்ளார். மேலும்
இவரது படைப்புகளில் ஒன்று கற்பனையான நாட்டுப்புறக் கதையான நங்கேலியை அடிப்படையாகக் கொண்டது. முரளியின் பணியை பிபிசி உள்ளிட்ட செய்தி ஊடகங்கள் அங்கீகரித்துள்ளன.  

இவர் திருவனந்தபுரம் நுண்கலை கல்லூரியில் ஓவியத்தில் இளங்கலை பட்டம் பெற்றார். கேரளா முழுவதும் மறுமலர்ச்சி விழுமியங்களை அடிப்படையாகக் கொண்ட ஓவியங்களின் கண்காட்சிகளை நடத்தி வருகிறார்.

சர்ச்சை பதிவு 
ஆத்மகதங்கள்' என்ற வலைப்பதிவில் முரளியின் பதிவில் ஆபாசமான உள்ளடக்கம் இருப்பதாகக் கூறி வழக்குப் பதிவு செய்யப்பட்டுள்ளது. முரளி கண்ணூர் நகரக் காவல் நிலையத்தில் மூன்கூட்டியே பிணை ஆணை கேட்டு மனு தாக்கல் செய்தார். இணையம் மற்றும் திறன்பேசி தொடர்பான குற்றங்களின் விசாரணையைக் கையாளும் மாநில சைபர் செல் இந்த புகாரை மேலதிக விசாரணைக்காக காவல்துறைக்கு அனுப்பியுள்ளது. சிலர் வலைப்பதிவில் கருத்துச் சுதந்திரத்தை வெளிப்படையாக ஆதரிக்கின்றனர்.

இதனையும் காண்க 
 கண்ணகி
 தோள் சீலைப் போராட்டம்

மேற்கோள்கள் 

வாழும் நபர்கள்
கேரள நபர்கள்
செல்மா ஜார்ஜ்

செல்மா ஜார்ஜ் (Selma George) ஓர் இந்தியத் திரைப்பட பாடகி ஆவார். இவர் 1970-களில் மலையாளத் திரைப்படத்துறையில் பாடல்களைப் பாடியுள்ளார். இவர் 40 படங்களில் பாடியுள்ளார். மேலும் இவரது மிகவும் பிரபலமான பாடல் 1979ஆம் ஆண்டைய உள்கடல் திரைப்படத்தின் "சரதிந்து மலர்தீபா" ஆகும். இவர் பிரபல பாடகரான பாப்புக்குட்டி பாகவதரின் மகள். இவர் கேரள சங்கீத நாடக அகாதமியின் விருதினை மெல்லிசை பிரிவில் 2011ஆம் ஆண்டு பெற்றார்.

தனிப்பட்ட வாழ்க்கை 
எர்ணாகுளத்தில் உள்ள வைப்பின்கராவில் பிரபல பாடகர் பாப்புக்குட்டி பாகவதருக்கும் பேபிக்கும் ஒரே மகளாகப் பிறந்தார், செல்மா. திரிபுனிதராவில் உள்ள ஆர். எல். வி இசை மற்றும் நுண்கலை கல்லூரியில் கருநாடக இசையில் தனது படிப்பை முடித்தார். இவரது சகோதரர் மோகன் ஜோசு மலையாளத் திரைப்படங்களில் நடிகராக உள்ளார். மலையாளத் திரைப்பட இயக்குநர் கே. ஜி. ஜார்ஜை 1977ஆம் ஆண்டு பிப்ரவரி 7ஆம் தேதி சென்னையில் உள்ள புனித மத்தியாசு தேவாலயத்தில் திருமணம் செய்து கொண்டார். இவர்களுக்கு நடிகர் அருண் என்ற மகனும், தாரா என்ற மகளும் உள்ளனர்.

திரைப்படவியல் 

 ஜகதீசுவரி ஜயஜகதீசுவரி ...	தேவி கன்யாகுமாரி 1974
 ஜகதீசுவரி ஜயஜகதீசுவரி [ஊ] ...	தேவி கன்யாகுமாரி
 பட்டுடயாடா ...	வைணவம் 1974
 மலையாட்டூர் மலையும்கேரி ...	தாமசுலீகா	1975
 மானம் மயிலம் ...	அக்னிபுஷ்பம் 1976
 சிங்கக்குளிர்காத்தே ...	அக்னிபுஷ்பம் 1976
 பிராணாயாமமலர்க்காவிலை ...	மல்லனும் மாதேவனும் 1976
 எதேது பொன்மலையிலே ...	ஓழுக்கினெதிர் 1976
 பரவாயிடுக்கில் மன்னுண்டோ ...	துளவர்ஷம் 1976
 மடத்தக்கிளி ...	துளவர்ஷம் 1976
 அச்சன் நலியோரப்பூப்பன் ...	ஆயிரம் ஜன்மங்கள் 1976
 கங்கே பிரியா ...	கமலோலா 1977
 ஓரோ பூவும் விரியும் புலரி பொன் ...	வியாமோஹம் 1978
 முன்னபூமியிலே நாவுக்கல் ...	இனியவளே உரங்காட்டே 1978
 மாரத்தோரு ...	ஓணப்புதவா 1978
 தேவி பகவதி ...	மன்னு 1978
 பாடியதோன்னும் பாடல்ல ...	துளக்கோ ஒரு வாத்தில் 1978
 பூஜா மதுவினு ...	சௌந்தர்யம் 1978
 சீமை கடிஞ்சூல் பிராணாயாமம் ...	உல்கடல் 1979
 சரதிந்து மலர்தீபா ...	உல்கடல் 1979
 நீலக்குடா சூடி மானம் ...	மேளா 1980
 பரத முனியோரு கலம் வராச்சு ...	யவனிகா 1982
 மச்சானேதேடி ...	யவனிகா 1982
 மூகதாயுத சௌவர்ணம் ...	லெக்காயுதே மாரனம் ஒரு பிளாசுபேக்	1983
 பிரபாமாயி ...	லெக்காயுதே மாரனம் ஒரு பிளாசுபேக் 1983
 என்னேயுணர்த்திய புலர்காலத்திலே [கண்ணில்லாதே நிஜம் பாம்புகால்] ...	லெக்காயுதே மாரனம் ஒரு பிளாசுபேக் 1983
 கண்ணீராட்டிலை முங்கி ...	அட ஆமிண்டே வரியெல்லாம் 1984
 நீலக்குரிஞ்சிக்கல் பூத்து ...	காதலிக்க பின்னில் 1987

மேற்கோள்கள்

வெளி இணைப்புகள் 

 
 Selma George at MSI

கருநாடக இசைப் பாடகர்கள்
வாழும் நபர்கள்
மலையாளத் திரைப்படப் பின்னணிப் பாடகர்கள்
ராக்கி பிர்லா

ராக்கி பிர்லா (பிறப்புஃ ஜூன் 10,1987) தில்லி சட்டமன்றத்தின் துணை சபாநாயகராக பணியாற்றும் ஒரு இந்திய அரசியல்வாதி ஆவார். அவர் தில்லி அரசாங்கத்தில் பெண்கள் மற்றும் குழந்தைகள், சமூக நலம் மற்றும் மொழிகள் அமைச்சராக பணியாற்றியுள்ளார்.  இவர் ஆம் ஆத்மி கட்சியின்  மங்கோல் பூரி தொகுதியை பிரதிநிதித்துவப்படுத்துகிறார்.

ஆரம்பகால வாழ்க்கை மற்றும் கல்வி 
இவர் தில்லியில் பிறந்தார் . பள்ளி நிர்வாகம் இவரது 10 ஆம் வகுப்பு சான்றிதழில் பித்லானுக்கு பதிலாக பிர்லா என்று தவறாக எழுதியபோது இவர் பிர்லாவை தனது குடும்பப்பெயராக ஏற்றுக்கொண்டார். நான்கு மகள்களில் இவர் இளையவர். புதுதில்லியில் உள்ள என். பி. ஏ  வெகுஜன தகவல்தொடர்பு பள்ளியில் சேர்ந்து பயின்று வெகுஜன தகவல்தொடர்புகளில் முதுகலைப் பட்டம் பெற்றார்.குடும்பத்தினர் நான்கு தலைமுறைகளாக சமூகப் பணிகளில் ஈடுபட்டிருந்தனர், அவரது கொள்ளு தாத்தா  பின்னர் இந்தியாவின் சுதந்திரப் போராட்டத்தில் இணைந்த தாத்தா ஆகியோர் சமூகப் பணிகளில் ஈடுபட்டனர்.

தொழில் 
அவர் தனது கல்வியை முடித்த பிறகு ஜெயின் டிவி என்ற உள்ளூர் தொலைக்காட்சி சேனலில் பயிற்சி நிருபராக சேர்ந்தார். மொத்தத்தில், ஜெயின் தொலைக்காட்சியில் இதழியலில் 7 மாத அனுபவம் அவருக்கு இருந்தது.   [citation needed]

அரசியல் வாழ்க்கை 
ஜன் லோக்பால் மசோதா இயக்கத்தின் போது அவருக்கு அரவிந்த் கெஜ்ரிவாலுடன் தொடர்பு ஏற்பட்டது  . பின்னர் ஆம் ஆத்மி கட்சியில் சேர்ந்த அவர், 2013 டெல்லி சட்டப்பேரவைத் தேர்தலில் மங்கோல்புரி தொகுதியில் போட்டியிட்டு, இந்திய தேசிய காங்கிரஸின் ராஜ் குமார் சவுகானை நான்கு முறை தோற்கடித்தார்.அரசில் பெண்கள் மற்றும் குழந்தைகள், சமூக நலம் மற்றும் மொழிகள் அமைச்சராகப் பதவியேற்ற இவர், தில்லியின் மிக இளைய அமைச்சரவை அமைச்சராக (28 டிசம்பர் 2013 முதல் 14 பிப்ரவரி 2014 வரை) ஆனார். 2014 மக்களவைத் தேர்தலில் வடமேற்கு டெல்லியில் பாஜக சார்ந்த உதித் ராஜிடம் தோல்வியடைந்தார். திருமதி ராக்கி பிர்லா 10 ஜூன் 2016 அன்று டெல்லி சட்டமன்றத்தின் துணை சபாநாயகராக தேர்ந்தெடுக்கப்பட்டார். இவர் தில்லி சட்டப்பேரவையின் மிக இளைய துணை சபாநாயகர் ஆவார்.

வகித்த பதவிகள் 

 மத்திய அமைச்சரவையில் அமைச்சர், பெண்கள் மற்றும் குழந்தைகள், சமூக நலம் மற்றும் மொழிகள் அமைச்சர் (28 டிசம்பர் 2013-14 பிப்ரவரி 2014) 
 துணை சபாநாயகர், தில்லி விதான் சபா 10 ஜூன் 2016 முதல் ,.
 பெண்கள் மற்றும் குழந்தைகள் மேம்பாட்டு குழு, மனு, கேள்வி மற்றும் குறிப்பு ஆகியவற்றின் தலைவரானார்
 உறுப்பினர், ஆம் ஆத்மி கட்சியின் தேசிய செயற்குழு உறுப்பினர் மற்றும் மங்களபுரி தொகுதியின் சட்டசபை உறுப்பினராக பதவி வகித்தார்.

மேலும் காண்க 

 டெல்லி அரசு

தேர்தல் செயல்பாடு

குறிப்புகள் 

21-ஆம் நூற்றாண்டு இந்திய அரசியல்வாதிகள்
1987 பிறப்புகள்
வாழும் நபர்கள்
மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
வை. செல்வராஜ்

வை. செல்வராசு (Selvaraj V) இந்தியப் பொதுவுடமைக் கட்சியைச் சார்ந்த அரசியலாளர் ஆவர். இவர் 2024 நாடாளுமன்றத்தின் 18ஆவது மக்களவைத் தேர்தலில் நாகப்பட்டினம் மக்களவைத் தொகுதியில் வேட்பாளராகப் பேட்டியிட்டு அனைத்திந்திய அண்ணா திராவிட முன்னேற்றக் கழகத்தின் சுர்சித் சங்கர் ஜியைவிட 2,08,957 வாக்குகள் அதிகம் பெற்று வெற்றியடைந்தார்.

வாழ்க்கைக்குறிப்பு
வை. செல்வராசு கீழநாலாநல்லூர் என்னும் சிற்றூரில் பிறந்தவர். இவ்வூர் திருவாரூர் மாவட்டம் மன்னார்குடி ஒன்றியம் சவளக்காரன் ஊராட்சியில் அமைந்திருக்கிறது. இவர் மன்னார்குடி அரசு கலைக்கல்லூரியில் பயின்று கலை இளவர் பட்டமும் பூண்டி புசுபம் கல்லூரியில் பயின்று கலை முதுவர், ஆய்வியல் நிறைஞர் பட்டமும் பெற்றவர்.

அரசியலாளர் 
கல்லூரியில் பயிலும் பொழுதே இந்தியப் பொதுவுடமைக் கட்சியின் மாணவர் அமைப்பான அனைந்திந்திய மாணவர் பெருமன்றத்தில் இணைந்து பணியாற்றியவர். 1980ஆம் ஆண்டில் அக்கட்சியில் முழுநேர ஊழியராக இணைந்தவர். அக்கட்சியில் மன்னார்குடி ஒன்றியச் செயலாளராக 12 ஆண்டுகள் பணியாற்றியவர்.,

பதவி
திருவாரூர் மாவட்ட ஊராட்சி உறுப்பினராக இருந்தவர். பின்னர் திருவாரூர் மாவட்ட ஊராட்சித் தலைவராகப் பணியாற்றியவர்.

சான்றடைவு 

18ஆவது மக்களவை உறுப்பினர்கள்
தமிழ்நாட்டைச் சேர்ந்த மக்களவை உறுப்பினர்கள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
இந்தியப் பொதுவுடைமைக் கட்சி அரசியல்வாதிகள்
நாகப்பட்டினம் மாவட்ட நபர்கள்
உரூப்ஜோதி குர்மி

உரூப்ஜோதி குர்மி (Rupjyoti Kurmi-பிறப்பு 24 சூலை 1977) பாரதிய ஜனதா கட்சியினைச் சார்ந்த ஓர் இந்திய அரசியல்வாதி ஆவார். இவர் மே 2021-இல் நடைபெற்ற அசாம் சட்டமன்றத் தேர்தலில் மரியனி சட்டமன்றத் தொகுதியிலிருந்து அசாம் சட்டமன்ற உறுப்பினராகத் தேர்ந்தெடுக்கப்பட்டார். 2021 அசாம் சட்டமன்றத் தேர்தலில் பாரதிய ஜனதா கட்சியின் ரமணி தந்தியை 2,446 வாக்குகள் வித்தியாசத்தில் தோற்கடித்தார். சூன் 2021-இல், உருப்ஜோதி இந்திய தேசிய காங்கிரசிலிருந்து கட்சியில் இளைஞரை பதவி உயர்வு செய்வதில் கருத்து வேறுபாடு காரணமாகவும் இவரது கட்சி விரோத நடவடிக்கைகளுக்காகவும் கட்சியிலிருந்து நீக்கப்பட்டார். இதன் பின்னர் அசாம் முதல்வர் ஹிமாந்த பிஸ்வாஸ் சர்மா முன்னிலையில் பாரதிய ஜனதா கட்சியில் இணைந்தார். இவர் முன்னாள் அமைச்சர் ரூபம் குர்மியின் மகன் ஆவார். இவர் ஏப்ரல் 2023-இல் தாஜ்மஹால் மற்றும் குதுப்மினாரை இடித்து இவற்றின் இடங்களில் இந்துக் கோயில்களைக் கட்டும்படி கேட்டுக்கொண்ட சர்ச்சையில் சிக்கினார்.

மேற்கோள்கள் 

1977 பிறப்புகள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
இந்திய தேசிய காங்கிரஸ் அரசியல்வாதிகள்
பாரதிய ஜனதா கட்சி அரசியல்வாதிகள்
உரூபம் குர்மி

உரூபம் குர்மி (Rupam Kurmi-இறப்பு 4 பிப்ரவரி 2004) ஓர் இந்திய அரசியல்வாதியும் அசாம் சட்டமன்ற மேனாள் உறுப்பினரும் ஆவார். இவர் வேலைவாய்ப்பு மற்றும் கைவினைத்திறன் துறை அமைச்சராக தருண் கோகய் அமைச்சரவையில் பணியாற்றினார். இவர் அசாம் சட்டமன்றத்தில் மரியனி சட்டமன்றத் தொகுதியிலிருந்து தேர்ந்தெடுக்கப்பட்டார். இவரது மகன் உரூப்ஜோதி குர்மியும் சட்டமன்ற உறுப்பினராக இருந்தார்.

மேற்கோள்கள் 

2004 இறப்புகள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
நினா இலினா

நினா ஒலெக்ஸாண்ட்ரிவ்னா இலினா (Nina Oleksandrivna Ilyina, ; பிறப்பு 30 ஆகத்து 1951) என்பவர் ஒரு உக்ரேனிய திரைப்பட நடிகை ஆவார். உக்ரைன் குடியரசு தலைவரால் வழங்கப்படும் உக்ரைனின் தகுதி வாய்ந்த கலைஞர் (2000) என்ற விருதைப் பெற்றவர். இவர் உக்ரைனில்  "ஸ்டோஜரி" என்ற பெயரில் நடக்கும் திரைப்பட நடிகர்களின் சர்வதேச விழாவின் தலைவராகவும், தேசிய உக்ரேனிய ஒளிப்பதிவாளர் சங்கத்தின் நடிப்பு கல்வி நிறுவனத்தின் ("Guild of Cinematographers.") பொது இயக்குனராகவும் இருந்துள்ளார்.

துவக்ககால வாழ்க்கையும் கல்வியும் 
நினா இலினா 1951 ஆகத்து 30 உக்ரைன் சோவியத் சோசலிச குடியரசின் கீவ் நகரில் பிறந்தார். 1968 ஆம் ஆண்டில், இவர் கீவ்வில் உள்ள இடைநிலைப் பள்ளி எண் 108 இல் பள்ளிப் படிப்பை முடித்தார். 1958 முதல் 1968 வரை, இலினா ஸ்டுடியோ ஆப் தி ஆர்டிஸ்டிக் வேல்ட் ஆப் கிவி பேலஸ் ஆப் பயனியர்ஸ்  என்ற கல்வி நிறுவனத்தில் படித்தார்.  பின்னர் இவர்  மாஸ்கோவில் உள்ள ஆல் யூனியன் ஸ்டேட் இன்ஸ்டிடியூட் ஆப் சினிமோட்டகிராபி நடிப்பு கல்வி நிறுவனத்தில் நாடகம் மற்றும் திரைப்பட நடிப்பு  ஆகியவற்றை  பயின்றார் (1968-1972). அங்கு, சோவியத் ஒன்றியத்தின் மக்கள் கலைஞரான வோலோடிமிர் பெலோகுரோவ் தலைமையில் உக்ரைனின் கலாச்சார அமைச்சகத்தால் நியமிக்கப்பட்ட உக்ரேனியப் பயிற்சிப் பட்டறையை இலினா முடித்தார். இவ்வாறு இவர் பட்டையப் படிப்பை முடித்தார்.

தொழில் 
1972 முதல் 2006 வரை, இலினா கியேவில் உள்ள டோவ்சென்கோ பிலிம் ஸ்டுடியோவில் நடிகையாக பணியாற்றினார். 1977 முதல், இவர் தேசிய உக்ரேனிய ஒளிப்பதிவாளர்கள் சங்கத்தில் உறுப்பினராக இருந்துவருகிறார். 1989 முதல் 1999 வரை, இலினா உக்ரைனின் திரைப்பட  தொழில்முறை நடிகர் சங்கத்தின் தலைவராக இருந்தார். 

1995 ஆம் ஆண்டில், 1995, 1997, 1999, 2003, மற்றும் 2005 ஆகிய ஆண்டுகளில் இரண்டு ஆண்டுகளுக்கு ஒருமுறை கியேவில் நடைபெறும்  "ஸ்டோஜரி" என்ற திரைப்பட நடிகர்களின் சர்வதேச விழாவை இவர் நிறுவினார். இலினா விழாவின் தலைவர், பொது இயக்குநர், தயாரிப்பாளர், எழுத்தாளர் ஆகிய பொறுப்புகளை வகித்தார். 1999 முதல், இவர் தேசிய உக்ரேனிய ஒளிப்பதிவாளர் சங்கத்தின்  (கீவ்) நடிப்பு கல்வி நிறுவனத்தின் பொது இயக்குநராக இருந்து வருகிறார்.

2017 ஆம் ஆண்டில், இலினா உக்ரேனிய திரைப்பட அகாதமியின் பொது அமைப்பில் உறுப்பினரானார். மேலும் பெண் தொழில்முனைவோர் சர்வதேச தூதரகத்தின் தூதராக ஆனார். 2018 முதல் 2021 வரை, இவர் "கீவ் பன்னாட்டுப் பல்கலைக்கழகத்தில்" கல்வி மற்றும் அறிவியல் நாடகக் கலை கல்வி நிறுவனத்தின் இயக்குநராக இருந்தார். 2021 முதல், இலினா கீவ் பன்னாட்டு பல்கலைக்கழகத்தின் நாடக மற்றும் இசைக் கலைகளின் கல்வி மற்றும் அறிவியல் நிறுவனத்தின் கலை நிகழ்ச்சித் துறையில் பேராசிரியராக இருந்து வருகிறார்.

2008 இல், இலினா கீவ் சர்வதேச பல்கலைக்கழகத்தின் நாடகக் கலைத் துறையின் இணை பேராசிரியரானார். 2009 முதல் 2012 வரை, இவர் கீவ் சர்வதேச பல்கலைக்கழகத்தின் நாடக பீடத்தின் துறைத் தலைவராக இருந்தார். 2010 முதல் 2018 வரை, இலினா கீவ் சர்வதேச பல்கலைக்கழகத்தின் தொலைக்காட்சி, திரைப்படம், நாடகக் கல்வி மற்றும் அறிவியல் கல்வி நிறுவனத்தின் பேராசிரியராகவும் இயக்குநராகவும் இருந்தார். 2016 மற்றும் 2019 ஆம் ஆண்டுகளில், "நாளை உயரும் நட்சத்திரங்கள்." என்ற பெயரில் நடந்த திரைப்பட மற்றும் நாடக படைப்பாற்றலுக்கான அனைத்து உக்ரேனிய இளைஞர் விழாவிற்கு தலைமை தாங்கி இயக்கினார்.

மேற்கோள்கள் 

வாழும் நபர்கள்
உக்ரைனிய திரைப்பட நடிகைகள்
1951 பிறப்புகள்
தில்ராஜ் கவுர்

தில்ராஜ் கவுர் (Dilraj Kaur-பிறப்பு 21 மே 1960), ஓர் இந்தியப் பின்னணிப் பாடகி . கலியோன் கா பாட்ஷா (2001), நானும் மிஸ்டர் கனடியன் (2019) போன்ற படங்களில் பாடியதன் மூலம் இவர் மிகவும் பிரபலமானவர். இவர் இந்தி படங்களில் 286 பாடல்களைப் பாடியுள்ளார்.

தொழில் 
தில்ராஜ் கவுர் ஏழு வயதிலேயே தபேலா வாசிக்கவும், இசைப் பயிற்சி எடுக்கவும் தொடங்கினார். இவரது முதல் திரைப்படம் 1975ஆம் ஆண்டு வெளியான ஜான் ஹசிர் ஹை ஆகும்.

1980ஆம் ஆண்டில், உஷா கண்ணாவால் இசையமைக்கப்பட்டு, பாடகர்களான முகமது ரஃபி, ஷைலேந்திர சிங் மற்றும் ஹேம்லதா ஆகியோருடன் இணைந்து "காடி ஜாங்கி யே" என்ற பாடலை வெளியிட்டார். 1982ஆம் ஆண்டு அமிதாப் பச்சன் நடித்த சட்டே பே சத்தா திரைப்படத்தில் ஆஷா போஸ்லேவுடன் இணைந்து பாடிய "மௌசம் மஸ்தானா" என்ற இவரது பாடல் மிகவும் பிரபலமான பாடல் ஆனது. இந்தப் பாடலை இந்தியன் ஐடல் இளையோர் போட்டியாளர் அனான்யா சிறீதம் நந்தா 2016-இல் மீண்டும் உருவாக்கியுள்ளார்.

1982ஆம் ஆண்டு வெளியான சத்தே பே சத்தா திரைப்படத்தில் "மவுசம் மஸ்தானா" என்ற பாடலைப் பாடினார். ஆர். டி. பர்மன், லட்சுமிகாந்த்-பியாரேலால், கல்யாணஜி-ஆனந்த்ஜி, பப்பி லஹிரி, உஷா கண்ணா மற்றும் இரவீந்திர ஜெயின் உள்ளிட்ட அனைத்து முன்னணி இசை இயக்குநர்களின் இசையில் இவர் பாடியுள்ளார்.

மேற்கோள்கள்

வெளி இணைப்புகள் 

 

1960 பிறப்புகள்
இந்தியப் பாடகிகள்
வாழும் நபர்கள்
ரீட்டா தேவ்

ரீட்டா தேவ் (Rita Dev) ஒரு இந்துஸ்தானி பாரம்பரிய பாடகி ஆவார். இவர் தும்ரி பாடகர் பத்ம விபூசண் விதூஷி கிரிஜா தேவியின் சீடர் ஆவார். தேவ் அசாம் மாநிலத்தில் பிறந்தார்.

இளமையும் கல்வியும் 
குரு நிர்மல் ஆச்சார்யாவின் வழிகாட்டுதலின் கீழ் தேவ் தனது ஆரம்பக் கல்வியை மேல்நாட்டுச் செந்நெறி இசையில் இளமையிலேயே முடித்தார். பனாரசு இந்து பல்கலைக்கழகத்தில் முதுகலைப் பட்டப் படிப்பிற்குப் பிறகு, குவாலியர் கரானாவின் பேராசிரியர் சித்தரஞ்சன் ஜோதிஷியின் வழிகாட்டுதலின் கீழ் மேல்நாட்டுச் செந்நெறி இசையில் முனைவர் பட்டம் பெற்றார். பனாரசு கரானாவின் பழம்பெரும் பாடகர் மகாதேவ் பிரசாத் மிசுராவின் கீழ் இலகுவான பாரம்பரிய இசையைக் கற்கும் பொன்னான வாய்ப்பையும் இவர் பெற்றார்.

தொழில் 
தேவ் ஆக்ரா, ஆக்ரா கல்லூரியில் இசைத் துறையின் பேராசிரியர் மற்றும் தலைவர் ஆவார்.

விருதுகள் 
பண்டிதர்  ஓம்கர்நாத் தாக்கூர் விருது, ஸ்வர ரத்னா, சங்கீத ரத்னா விருது உட்படப் பல மதிப்புமிக்க விருதுகளையும் கௌரவங்களையும் தேவ் பெற்றார்.

மேற்கோள்கள் 

வாழும் நபர்கள்
பாடகிகள்
ரேகா சூர்யா

ரேகா சூர்யா (Rekha Surya-பிறப்பு 17 நவம்பர் 1959) ஓர் இந்துஸ்தானி பாரம்பரிய மெல்லிசைப் பாடகர் ஆவார்.

இளமை 
ரேகா சூர்யா இலக்னோவில் இந்தர் பிரகாஷ் சூர் மற்றும் சந்த் சூர் ஆகியோருக்கு மகளாகப் பிறந்தார். இந்தியப் பிரிவினையின் போது இத்தம்பதியினர் லாகூரிலிருந்து இலக்னோவிற்குக் குடிபெயர்ந்தனர்.

கல்வி 
சூர்யா தனது ஆரம்பப் பள்ளிப்படிப்பை இலக்னோவில் நிறைவு செய்தார். பின்னர் தில்லி பல்கலைக்கழகத்தில் பட்டம் பெற்றார்.

தொழில் 
ரேகா சூர்யா, பேகம் அக்தர் மற்றும் கிரிஜா தேவியிடம் இசைப் பயிற்சி பெற்றார். ரேகா, பேகம் அக்தரின் கடைசி மாணவியாகவும் மாறினார். அக்தரின் மரணத்திற்குப் பிறகு, ரேகா சூர்யா கிரிஜா தேவியிடம் இசை கற்றுக் கொள்வதற்காக வாரணாசிக்குச் சென்றார். 1980களில் சங்கீத நாடக அகாதமியில் உதவித்தொகை பெற்றார். இங்கு குருவாக பணிபுரிந்த தேவி இவருக்குப் பயிற்சி அளித்தார். மூத்த சாரங்கி வீரர் பஷீர் கான் இவரது மற்றொரு குரு.

சூர்யா 1994-இல் சங்கீத நாடக அகாதமியின் (எஸ்.என். ஏ) காப்பகத்திற்காகப் பதிவு செய்தார். ச. நா. அ. வெளியிட்ட "ஒரு குறிப்பிட்ட பாணியில் பாடியது" என்ற கையேட்டை இவர் எழுதியுள்ளார்.

இலங்கையின் ஆசிய இசை விழாவிலும் (1999), தஜிகிஸ்தானின் பன்னாட்டு பாலக் விழாவிலும் (2006) இந்தியாவைப் பிரதிநிதித்துவப்படுத்தினார். இந்தியா மற்றும் வெளிநாடுகளில் சூர்யா இசை நிகழ்ச்சிகளை நிகழ்த்தியுள்ளார்.

பாரம்பரியம் 
ரேகா சூர்யாவின் பாடும் பாணி சிருங்கார ரசத்தைச் சுற்றி வருகிறது. இது இவரை மாய கவிதைகளுடன் இணைக்கிறது. இவர் தாத்ரா, கஜ்ரி, ஜூலா, ஹோரி, சைட்டி மற்றும் சூபியானா கலாம் ஆகியவற்றை தாத்ரா மற்றும் கசல் பாணியில் பாடுகிறார்.

விருதுகள் 
ரேகா சூர்யா "மாற்றத்திற்கான கலைஞர்கள்" பிரிவின் கீழ் 2012-13கான கரம்வீர் நோபல் பரிசு பெற்றவர்.

மேற்கோள்கள்

வெளி இணைப்புகள் 

 ரூபின் மியூசியம் ஆஃப் ஆர்ட் & இந்தோ-அமெரிக்கன் ஆர்ட்ஸ் கவுன்சில் நிகழ்ச்சியில் ரேகா சூர்யா வழங்குகிறார்
 கலாச்சார சங்கமம் 
 ஒரு புராண மரபைத் தொடர்கிறது: ரேகா சூர்யா
 ரேகா சூர்யாவின் சிற்றின்ப குரல்
 அசோக் வாஜ்பேயி பேட்டி கண்ட ரேகா சூர்யா
 காபூல் டைரி
 INTACH இந்துஸ்தானி ஒளி கிளாசிக்கல் இசை மாலை ஏற்பாடு 
 ஹைதராபாத்தில் இசை ஆர்வலர்களை கவர்ந்த ரேகா சூர்யா
 கஜல் அதன் உண்மையான வடிவத்தில்: ரேகா சூர்யா எம்ஐடியில் நிகழ்த்துகிறார்
 ஏபிஎம்சி: ரேகா சூரியாவுடன் ஒரு மாலை 
 மேரா கீத் அமர் கார் டூ ...

வாழும் நபர்கள்
1959 பிறப்புகள்
இந்துஸ்தானி இசைக் கலைஞர்கள்
அக்மெல்லா

அக்மெல்லா (தாவரவியல் பெயர்: Acmella) என்பது சூரியகாந்திக் குடும்பம் (Asteraceae) என்ற பூக்கும் தாவரக் குடும்பத்தின் 1704 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளர்  () ஆவார். இவரை , Rich. ex Pers. என்ற தாவரவியல் பன்னாட்டு பெயர் சுருக்கத்தால் குறிப்பிட வேண்டும். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரயினம் குறித்து வெளியிட்ட முதல் ஆவணக் குறிப்பு, 1807  ஆம் ஆண்டு எனத் தெரிவிக்கிறது.  இப்பேரினத்தின் வாழ்விடங்கள், பூமியின்  வெப்ப வலய,  அயன அயல் மண்டலப் பகுதிகள் முதல் அமெரிக்க ஐக்கிய நாடுகளின் நடுநிலப்பகுதிகள் வரை உள்ளன.

வளர் இயல்புகள் 
இதன் இனங்கள் பூண்டு வகைத் (herb) தாவரமாகும். இவைகளின் வாழ்நாள்  ஓராண்டுத் (annual) தாவரமாகவோ ,  இரண்டு ஆண்டுக்களும் மேலாக தொடர்ந்து வாழும் பல்லாண்டுத் (perennial) தாவரமாகவோ இருக்கின்றன. இவற்றின் தண்டமைவு கிளைகளாக உள்ளன. ஒவ்வொரு தண்டும், 10 முதல் 20 செண்டிமீட்டர் நீளம் வரை காணப்படுகிறது. அத்தண்டு, தரைபடர்(prostrate) தண்டாகவோ அல்லது நிமிர்ந்த (erect) நிலையிலோ இருக்கின்றன.

இதன் இலைகள் எதிர்எதிரே (opposite) அமைந்துள்ளன. இலை ஓரங்கள் பற்கள் (serrate) வடிவத்திலோ, நேர்கோடு வடிவத்திலோ(smooth) அமைந்துள்ளன. இலை மேலுள்ள முடிகள் சொர சொரப்பாகவோ (rough) அல்லது மென்மையாகவோ (soft) காணப்படுகின்றன. பூக்கள் தண்டின் கோணத்திலோ அல்லது உச்சியிலோ அமைந்துள்ளன. பெரும்பாலும், அப்பூக்கள் தனித்து (solitary) காணப்படுகின்றன. ஒரு சில இனங்களில் தனிப்பூக்களுக்கு மாற்றாக, பூந்துணர்கள் காணப்படுகின்றன. ஒவ்வொரு சிறுபூவும் மணி (bell) போன்ற வடிவமுடைய, 4 அல்லது 5 பூவிதழ்களைப் பெற்றுள்ளன. பெரும்பாலும் இப்பூக்கள் மஞ்சள் நிறமுடையதாக உள்ளன. சில சமயங்களில் செவ்வூதா நிறத்தில் இருக்கின்றன. இருபாலினப் பூக்களும், ஒரே பூந்துணரிலேயே அமைந்துள்ளன. கதிர்ச்சிறுபூக்களே (ray floret) விதையை உண்டாக்கும் சூலகங்களாக (gynoecium) உள்ளன.

பயன்கள் 
அக்மெல்லா ஓலரேசியா என்ற இதன் இனம் பல நூறு ஆண்டுகளாகப் பயிரிடப்படுகிறது. இது உணவாகவும், மூலிகை மருந்தாகவும், பூச்சிக்கொல்லியாகவும், அலங்காரத் தாவரம் ஆகவும் பயன்படுத்தப் படுகின்றது. குறிப்பாகப்  பல்வலி மருந்தாகவும், வாய்நோய்த் தொற்றுகளுக்கும் இது பயன்படுவதால், இதனைப் 'பல்வலி தாவரம்' ('toothache plant') என அழைப்பர்.

இனங்கள்  
கியூ தாவரவியல் ஆய்வகம், இப்பேரினத்தின் இனங்களாக, 35 இனங்களை, பன்னாட்டு தாவரவியல் அமைப்புகளின் ஒத்துழைப்புகளோடு வெளியிட்டுள்ளது. அவை சான்றுகளுடன், கீழே தரப்பட்டுள்ளன.

 Acmella alba 
 Acmella alpestris 
 Acmella bellidioides 
 Acmella brachyglossa 
 Acmella brachyglossa 
 Acmella calva 
 Acmella caulirhiza 
 Acmella ciliata 
 Acmella darwinii 
 Acmella decumbens 
 Acmella filipes 
 Acmella ghoshinis 
 Acmella glaberrima 
 Acmella grandiflora 
 Acmella grisea 
 Acmella iodiscaea 
 Acmella kalelii 
 Acmella leptophylla 
 Acmella leucantha 
 Acmella lundellii 
 Acmella marajoensis 
 Acmella oleracea 
 Acmella paniculata 
 Acmella papposa 
 Acmella pilosa 
 Acmella poliolepidica 
 Acmella psilocarpa 
 Acmella pusilla 
 Acmella radicans 
 Acmella ramosa 
 Acmella repens 
 Acmella serratifolia 
 Acmella sodiroi 
 Acmella tetralobata 
 Acmella uliginosa 
 Acmella vazhachalensis

மேற்கோள்கள்

வெளியிணைப்புகள் 

தாவரவியல் பெயருடையக் கட்டுரைகள்
பூக்கும் தாவரப் பேரினங்கள்
கீரைகள்
பினா பாசுனெட்டு

பினா பாசுனெட்டு (Bina Basnett)  இந்தியாவைச் சேர்ந்த ஓர் அரசியல்வாதியாவார். சிக்கிம் மாநிலத்தில் வசிக்கும்  இவர் அம்ரோ சிக்கிம் கட்சியின் தலைவரும் ஆவார்.

அரசியல் வாழ்க்கை 
பினா பாசுனெட்டு 2003 ஆம் ஆண்டில் கேங்டாக் தியோராலி பெண்கள் மூத்தோர் மேல்நிலைப் பள்ளியில் தனது பள்ளிப்படிப்பை முடித்தார். சிக்கிம் மணிப்பால் பல்கலைக்கழக மருத்துவக் கல்லூரியில்  தனது  மருத்துவப் படிப்பை முடித்து பட்டம் பெற்றார்.  2009  ஆம் ஆண்டில்  இளநிலை மருத்துவம் படித்து  முடித்த பிறகு, 2013 ஆம் ஆண்டு காங்டாக்கிலுள்ள  அதே கல்லூரியில் தனது முதுநிலை மருத்துவப் படிப்பைத் தொடர்ந்தார், பின்னர் புது தில்லியின் லேடி ஆர்டிங்கு மருத்துவக் கல்லூரியில் விரிவுரையாளராகப் பணியாற்றினார்.

2018 ஆம் ஆண்டு மே மாதம் 31 ஆம் தேதியன்று அன்று  பைச்சுங் பூட்டியா தலைமையிலான  அம்ரோ சிக்கிம் கட்சியில் பினா பாசுனெட்டு சேர்ந்தார்.  தொடக்க விழாவில், இவர்  அக்கட்சியின்  9 துணைத் தலைவர்களில் ஒருவராக தேர்ந்தெடுக்கப்பட்டார்.

தொடக்க விழா முடிந்த சுமார் 8 மாதங்களுக்கு, கட்சியின் தலைவர் பதவி  காலியாக இருந்தது.   2019  ஆம் ஆண்டு சனவரி மாதம் 24 ஆம் தேதியன்று துணைத் தலைவராக இருந்த  பினா பாசுனெட்டு  அம்ரோ சிக்கிம் கட்சியின்  முதலாவது  தலைவருக்கு பரிந்துரைக்கப்பட்டார். 2019 சிக்கிம் சட்டப்பேரவைத் தேர்தலில், அவர் அப்பர் தடோங்கு தொகுதியில் இருந்து வேட்பாளராக நின்றார்.  ஆனால்  1.63 சதவீத வாக்குகளை மட்டுமே பெற்று தேர்தலில் தோல்வியடைந்தார். 

2022 ஆம் ஆண்டு செப்டம்பர் மாதம் 20 ஆம் தேதியன்று  கட்சித் தலைவர்கள் மற்றும் உறுப்பினர்களால் பைச்சுங் பூட்டியா அம்ரோ சிக்கிம் கட்சியின்  புதிய தலைவராக ஒருமனதாக தேர்ந்தெடுக்கப்பட்டார்.  பினா பாசுனெட்டு தனது பதவிக்காலத்தை நிறைவு செய்தார்.

தேர்தல் பதிவு 
 சிக்கிம் சட்டப்பேரவைத் தேர்தல்

மேற்கோள்கள்

சிக்கிம் அரசியல்வாதிகள்
1980கள் பிறப்புகள்
வாழும் நபர்கள்
சிக்கிம் நபர்கள்
மட்கி நடனம்

மட்கி நடனம் ( Matki Dance ) என்பது இந்திய மாநிலமான மத்தியப் பிரதேசத்தின் மால்வா பிராந்தியத்தில் பெரும்பாலும் நிகழ்த்தப்படும் ஒரு வகை நடனம் ஆகும். இது திருமணங்கள், பிறந்த நாள் அல்லது வேறு எந்த சிறப்பு சந்தர்ப்பங்களில் பெண்களால் தனி நடனமாக நிகழ்த்தப்படுகிறது . இந்தியில் மட்கி என்றால் ஒரு சிறிய குடம் அல்லது ஒரு சிறிய மண்பாண்டம் என்று பொருள். இந்த நடனத்தில், பெண்கள் புடவைகள் அல்லது பல ஆபரணங்களால் அலங்கரிக்கப்பட்ட லெகங்கா என்னும் ஆடையை அணிந்து கொள்கின்றனர். தோல் வாத்தியம் நடனத்தில் பயன்படுத்தப்படும் முக்கிய இசைக்கருவி யாகும். மட்கி நடனம் பொதுவாக வட்ட நிலையில் நிகழ்த்தப்படுகிறது. பெண்கள்  முகத்தில் முக்காடு அணிந்து கொண்டு ஒன்று அல்லது பல அடுக்குகள் கொண்ட மண் பானைகளை தங்களின் தலையில் வைத்து இதை நிகழ்த்துவார்கள்..

இதில் ஆதா மற்றும் கடா நாச் என்று அழைக்கப்படும் துணை வகைகளும் உள்ளன.

மேற்கோள்கள் 

இந்திய நடனங்கள்
குரூண் போர்

குரூண் போர் (ஆங்கிலம்: Battle of Gurun; மலாய்: Pertempuran di Gurun) என்பது 14–16 டிசம்பர் 1941-இல்; பிரித்தானிய இந்திய இராணுவத்தின் 11-ஆவது காலாட்படைக்கும், அரச சப்பானிய இராணுவத்திற்கும் இடையே தீபகற்ப மலேசியா, கெடா மாநிலத்தின் குரூண் நகரத்திற்கு வடக்கே 3 மைல் தொலைவில் நடந்த போராகும்.

சில நாட்களுக்கு முன்னர் ஜித்ராவில் நடந்த ஜித்ரா போருக்கு பிறகு, சப்பானிய இராணுவத்தின் முன்னேற்றத்தைத் தடுக்க, பிரித்தானிய இந்திய இராணுவத்தின் 11-ஆவது காலாட்படை முயன்றபோது இந்த குரூண் போர் நடைபெற்றது.

பின்னணி 

ஜித்ரா போரில் பிரித்தானிய இந்திய இராணுவத்தின் 11-ஆவது காலாட்படைக்கு டேவிட் முர்ரே லியோன் என்பவர் படைத் தளபதியாக இருந்தார். மிகப் பெரிய சப்பானியப் படைகளின் தாக்குதலுக்கு உள்ளானதாக டேவிட் முர்ரே லியோன் நம்பினார். அதனால் அவரின் படையினர் ஜித்ராவிலிருந்து வெளியேறும்படி பிரித்தானிய மலாயா படைகளின் தலைவர் ஆர்தர் பெர்சிவல் உத்தரவிட்டார். 

தாய்லாந்து நாட்டின் தென் பகுதியில்; மலேசிய எல்லையில், சில நாட்களுக்கு முன்னர் நடந்த குரோ போரில் சப்பானியப் படைகளின் முன்னேற்றத்தைத் தடுக்க முடியாமல் போனது. அதனால் பிரித்தானியக் கூட்டுப் படைகள்; பட்டாணியில் இருந்து பின்வாங்க வேண்டிய நிலை ஏற்பட்டது.

இந்திய இராணுவத்தின் 11-ஆவது காலாட்படை

குரூண் பகுதி, இயற்கையில் மலைப்பாங்கான பகுதி. பிரித்தானியக் கூட்டுப் படைகளுக்கு தற்காப்பு அரணாக அமையும் என எதிர்ப்பார்க்கப்பட்டது. அந்த வகையில் சப்பானியப் படைகளின் முன்னேற்றத்தை தற்காலிகமாக நிறுத்தலாம் எனும் நம்பிக்கையில் பிரித்தானியக் கூட்டுப் படைகள் பின்வாங்க உத்தரவிடப்பட்டது.

ஜித்ராவிலிருந்து குரூணுக்கு பின்வாங்கும் படலம், பிரித்தானியக் கூட்டுப் படைககுப் பெரும் தோல்வியில் முடிந்தது. ஜித்ராவில் நடந்த போரில் ஏற்பட்ட இழப்புகளை விட அதிக இழப்புகள் ஏற்பட்டன.

போர் வீரர்கள் கொலை செய்யப்பட்டனர்

பின்வாங்குவதற்கான உத்தரவு போர் முனையில் இருந்த பிரித்தானியக் கூட்டுப் படையினர் பலருக்குச் சென்றடையவில்லை. அவர்கள் பின்வாங்காமல் தொடர்ந்து போரிட்டு வந்தனர். அதனால் பிரித்தானிய இந்திய இராணுவத்தின் 11-ஆவது காலாட்படையின் பல துணைப் பிரிவுகள் ஜித்ராவில் கைவிடப்பட்டன. 

அத்துடன் ஜித்ராவின் தெற்கில் உள்ள பாட்டா ஆற்றைக் கடக்க முயன்ற வீரர்கள் பலர் வெள்ளப் பெருக்கில் மூழ்கி உயிர்விட்டனர். ஒரு கட்டத்தில் முழு படைப் பிரிவுகளும் காணாமல் போய்விட்டன. பிரித்தானிய இந்திய இராணுவத்தின் 11-ஆவது காலாட்படையின் போர் வீரர்களில் பலர் சப்பானியர்களால் பிடிக்கப்பட்டனர்; அல்லது கொலை செய்யப்பட்டனர்.

மேற்கோள்கள்

மேலும் காண்க
 குரூண்
 ஜித்ரா
 சிலிம் ரிவர் போர்
 சிங்கப்பூர் போர்

வெளி இணைப்புகள் 
Battle of Slim River Far Eastern Heroes
Cofepow Site

மலாயா போர்கள்
1942 நிகழ்வுகள்
மலேசிய வரலாறு
இரண்டாம் உலகப் போர்
கெடா
இலங்கைத் துடுப்பாட்ட அணியின் வங்காளதேசச் சுற்றுப்பயணம், 2024

இலங்கைத் துடுப்பாட்ட அணி 2024 மார்ச்-ஏப்ரல் மாதங்களில் வங்காளதேசத்தில் அந்நாட்டுத் துடுப்பாட்ட அணியுடன் இரண்டு தேர்வுப் போட்டிகளிலும், மூன்று ஒருநாள் பன்னாட்டுப் (ஒநாப) போட்டிகளிலும், மூன்று பன்னாட்டு இருபது20 (இ20ப) போட்டிகளிலும் விளையாடியது. இச்சுற்றில் விளையாடப்பட்ட தேர்வு ஆட்டங்களின் முடிவுகள் 2023–2025 ஐசிசி உலகத் தேர்வுத் துடுப்பாட்ட வாகையில் சேர்க்கப்பட்டன.

அணிகள்

இ20ப தொடர்

1-ஆவது இ20ப

2-ஆவது இ20ப

3-ஆவது இ20ப

ஒருநாள் தொடர்

1-ஆவது ஒநாப

2-ஆவது ஒநாப

3-ஆவது ஒநாப

தேர்வுத் தொடர்கள்

1-ஆவது தேர்வு

2-ஆவது தேர்வு

குறிப்புகள்

மேற்கோள்கள்

வெளி இணைப்புகள் 
 Series home at ESPNcricinfo

2024இல் துடுப்பாட்டம்
வங்காளதேசத்தில் துடுப்பாட்டம்
இலங்கையில் துடுப்பாட்டம்
பன்னாட்டுத் துடுப்பாட்ட சுற்றுப் பயணங்கள்
சிங்கி சாம்

சிங்கி சாம் (Singhi Chham) அல்லது காஞ்சென்சோங்கா நடனம் என்பது சிக்கிமில் ஆடப்படும் ஒரு வகை சிங்க நடன வடிவமாகும். இதில் நடனக் கலைஞர்கள் பனி சிங்கத்தைக் குறிக்கும் சிங்க உடையில் நடனத்தினை நிகழ்த்துகிறார்கள். இது பூட்டியா மக்களின் நடனம் ஆகும். இந்நடனம் 18ஆம் நூற்றாண்டில் சிக்கிமின் மூன்றாவது சோக்கியால் வம்ச சாடர் நாம்கியால் அறிமுகப்படுத்தியதாகக் கூறப்படுகிறது. இந்நடனமானது வழக்கமாக பங்கலாப்ப்சூல் திருவிழாவின் போது நிகழ்த்தப்படுகிறது.

இந்த நடனத்தில், இரண்டு முதல் நான்கு பேர் பனி சிங்க வேடமிட்டு நடனம் ஆடுவர். ஒவ்வொரு பனி சிங்கமும் சிங்க உடையில் இரண்டு ஆண் சிங்க வேடத்தில் உள்ளன. வெள்ளை நிறத்தில் நீல நிற தாடியுடன் வேடமிடுவர். இந்த நடனத்தின் போது ஒரு முரசு வாத்திய கலைஞரும் இடம் பெறுவார். சிக்கிம் மக்களுக்குப் புனிதமான கஞ்சன்ஜுங்கா சிகரங்கள் (காங்-சென் ஸோங் பாங்) புகழ்பெற்ற பனி சிங்கத்தை ஒத்திருப்பதாக நம்பப்படுவதால் இது மத ரீதியான தொடர்பைக் கொண்டுள்ளது.

மேற்கோள்கள் 

சிக்கிமின் பண்பாடு
இந்திய நடனங்கள்
காலியம் இண்டியம் ஆண்டிமோனைடு

காலியம் இண்டியம் ஆண்டிமோனைடு (Gallium indium antimonide) என்பது GaInSb என்ற மூலக்கூற்று வாய்ப்பாட்டால் விவ்ரிக்கப்படும் மூன்றாம் நிலை III-V குறைக்கடத்தி சேர்மமாகும். இண்டியம் காலியம் ஆண்டிமோனைடு (InGaSb) என்ற பெயராலும் இது அழைக்கப்படுகிறது. காலியம் ஆண்டிமோனைடு மற்றும் இண்டியம் ஆண்டிமோனைடு ஆகியவற்றுக்கிடையிலான கலப்புலோகமாகவும் இது பார்க்கப்படுகிறது. காலியம் மற்றும் இண்டியம் இடையே எந்த விகிதத்தையும் இந்த கலப்புலோகம் கொண்டிருக்கலாம். GaInSb என்பது பொதுவாக எந்த ஒரு விகிதத்தினாலான உலோகக் கலவையையும் குறிக்கிறது.

தயாரிப்பு
காலியம் இண்டியம் ஆண்டிமோனைடு படிகங்கள் மூலக்கூற்று கற்றை படிகவளர்ச்சி முறை,வேதிக் கற்றை படிகவளர்ச்சி முறை, நீர்மநிலை படிகவளர்ச்சி வகைகள் மூலம் காலியம் ஆர்சனைடு மற்றும் ஆண்டிமோனைடு அடிமூலக்கூறுகள் மீது காலியம் இண்டியம் ஆண்டிமோனைடு படிகங்கள் வளர்க்கப்படுகின்றன. பெரும்பாலும் மற்ற III-V சேர்மங்களுடன் அடுக்கு பல்லுருவ கட்டமைப்புகளுடன் இணைக்கப்படுகிறது.

மின்னணு பண்புகள்

காலியம் இண்டியம் ஆண்டிமோனைடு உலோகக் கலவைகளின் ஆற்றல் இடைவெளியும் அணிக்கோவை மாறிலியும் தூய நிலை காலியம் ஆண்டிமனி (a = 0.610 நானோமீட்டர், Eg = 0.73 எலக்ட்ரான் வோல்ட்டு) அளவாகவும், தூய நிலை இண்டியம் ஆண்டிமணி (a = 0.648 நானோமீட்டர், Eg = 0.17 எலக்ட்ரான் வோல்ட்டு) அளவாகவும் உள்ளன. அனைத்து பகுதிக்கூறுகளும் சுத்தமான GaSb மற்றும் InSb கலப்பில் உள்ளது போல ஆற்றல் இடைவெளி நேர்மறையாக உள்ளது.

பயன்பாடுகள்
காலியம் இண்டியம் ஆண்டிமோனைடு போன்ற பல்லுருகட்டமைப்புகள் கொண்ட சேர்மங்கள் அருகாமையில் இருந்து நடுத்தரத் தொலைவு அகச்சிவப்பு ஒளியுணரிகள்,  திரிதடையங்கள், ஆல் விளைவு உணரிகள் 
ஆகியவற்றில் பயன்படுத்தப்படுத்த ஆய்வில் உள்ளன.

மேற்கோள்கள்

வெளி இணைப்புகள் 
 Properties of GaInSb

காலியம் சேர்மங்கள்
ஆண்டிமோணைடுகள்
இண்டியம் சேர்மங்கள்
வீட்டுக்காரி

வீட்டுக்காரி என்பது 1985 இல் வெளிவந்த இந்தியத் தமிழ்த் திரைப்படமாகும். இத்திரைப்படத்தினை ராம நாராயணன் இயக்கியிருந்தார். தமிழ்த் திரைப்படத்தின் விஜய் கலா பிக்சர்ஸ் தயாரித்து வெளியிட்டு இருந்தது.

இத்திரைப்படத்தில் சந்திரசேகர், நளினி, ராதாரவி, ஜீவிதா, காந்திமதி ஆகியோர் முக்கிய வேடங்களில் நடித்திருந்தனர்.

நடிகர்கள் 
 சந்திரசேகர் 
 நளினி, 
 ராதாரவி, 
 ஜீவிதா, 
 காந்திமதி
 சங்கிலி முருகன்
 வெண்ணிற ஆடை மூர்த்தி
 எஸ். எஸ். சந்திரன்
 செந்தில்
 கல்லாப்பெட்டி சிங்காரம்
 லூசு மோகன்
 குண்டு கல்யாணம்

பாடல்கள் 
இத்திரைப்படத்திற்கு சங்கர் கணேஷ் இசையமைத்திருந்தனர். பாடல் வரிகளை வாலி, டி. கே எஸ். நடராஜன் ஆகியோர் எழுதியிருந்தனர்.

மேற்கோள்கள்

வெளி இணைப்புகள் 

1985 தமிழ்த் திரைப்படங்கள்
இந்தியத் தமிழ்த் திரைப்படங்கள்
சங்கர் கணேஷ் இசையமைத்த திரைப்படங்கள்
நளினி நடித்த தமிழ்த் திரைப்படங்கள்
ராதாரவி நடித்த திரைப்படங்கள்
காந்திமதி நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
எஸ். எஸ். சந்திரன் நடித்த திரைப்படங்கள்
செந்தில் நடித்த திரைப்படங்கள்
பசியூக்கி

பசியூக்கி ( ), ஆங்கிலம்: appetiser அல்லது starter ) என்பது உணவு உண்பதற்கு முன், பசியாற எடுத்துக்கொள்ளப்படும் சிறுஉணவு ஆகும். இந்த சிறுஉணவின் சிறப்பு என்னவென்றால், அடுத்த நாம் எடுத்துக்கொள்ளும் விருந்து உணவின் ருசியை மேலும் அதிகரிக்கும் இயல்புடையதாக இருக்க வேண்டுமென உணவு அறிவியல் கூறுகிறது. எனவே, இதனை  “பசிச்சுவை பெருக்கும் பொருள்” என வகைப்படுத்தலாம். பொதுவாக இது சாலட், குளிர்ந்த கறி, மீன் வகை இருக்கும். குறிப்பாக  பழச்சாறு,  குளிர்பானம்s, திராட்சை இரசம், காக்டெய்ல்கள் போன்றவைகள் பரிமாறப்படும். இவை நாட்டுக்கு நாடு, விருந்துகளுக்கு ஏற்பவும், உணவுக் கலாச்சாரங்களைப் பொருத்தும், மாறுபடுகிஞ்றன. இந்த பசியூக்கிகளைப் பெரும்பாலும் கைகளால் எடுத்து உண்ணக்கூடிய பழக்கம் மேலை நாடுகளிலும் பின்பற்றப்படுகிறது.

மேற்கோள்கள் 

உணவுகள்
லயா (நடிகை)

லயா (Laya)  (பிறப்பு அக்டோபர் 21,1981)  ஓர் முன்னாள் இந்திய நடிகையும், குச்சிப்புடி நடனக் கலைஞரும் ஆவார். இவர் முதன்மையாக தெலுங்குத் திரைப்படங்களிலில் பணி புரிகிறார். ஒரு சில மலையாளத் திரைப்படங்கள், கன்னடத் திரைப்படங்கள் மற்றும் தமிழகத் திரைப்படங்களிலும் இணைந்து பணியாற்றுகிறார். முதலில் பத்ரம் கொடுக்கு (1992) படத்தில் குழந்தை நட்சத்திரமாக தோன்றினார். பின்னர் சுயம்வரம் (1999) படத்தில் முன்னணி நடிகையாக நடிக்க ஆரம்பித்தார். புதிய திறமைகளை அறிமுகப்படுத்துவதற்காக நடத்தப்பட்ட ஸ்டார் 2000 போட்டியில் இரண்டாம் இடத்தைப் பிடித்தார். வெற்றியாளர்களை பரதேசி திரைப்படத்தில் நடிக்க வைக்கப்பட்டனர். மேலும் அந்த படத்திற்காக நந்தி விருதுகளில் சிறப்பு நடுவர் விருதையும் பெற்றார். மனோகரம் (2000) மற்றும் பிரேமிஞ்சு (2001) படங்களுக்காக தொடர்ச்சியாக இரண்டு ஆண்டுகளில் சிறந்த நடிகைக்கான நந்தி விருதுகளை வென்றார்.

தனிப்பட்ட வாழ்க்கை 
லயா, அக்டோபர் 21,1981 அன்று ஆந்திராவின் விசயவாடாவில் ஒரு தெலுங்கு பிராமணக் குடும்பத்தில் பிறந்தார். விசயவாடா, நிர்மலா உயர்நிலைப் பள்ளியில் தனது கல்வியைப் பயின்றார். இவரது தாயார் நிர்மலா உயர்நிலைப் பள்ளியில் இசை ஆசிரியராக இருந்தார். இவரது தந்தை ஒரு மருத்துவர். பள்ளி நாட்களில், இவர் மாநில அளவிலான சதுரங்க வீரராக இருந்தார்.  ஐதராபாத் சென்று, 50 க்கும் மேற்பட்ட மேடை நிகழ்ச்சிகளில் பங்கேற்றார். இவர் கணினி பயன்பாடுகளில் இளங்கலை பட்டம் பெற்றுள்ளார் . 2006 இல் டாக்டர் கணேஷ் கோர்டி என்பவரை மணந்து கலிபோர்னியாவின் லாஸ் ஏஞ்சலசில் குடியேறினார். இந்தத் தம்பதிக்கு ஒரு மகள் மற்றும் ஒரு மகன் உள்ளனர்.

மேற்கோள்கள்

வெளி இணைப்புகள் 
 
 

1981 பிறப்புகள்
தெலுங்கு நடிகைகள்
தெலுங்கு தொலைக்காட்சி நடிகைகள்
20 ஆம் நூற்றாண்டின் இந்திய நடிகைகள்
கன்னடத் திரைப்பட நடிகைகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
வாழும் நபர்கள்
மலையாளத் திரைப்பட நடிகைகள்
தங்குதன்(IV) அயோடைடு

தங்குதன்(IV) அயோடைடு (Tungsten(IV) iodide) என்பது  WI4  என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். தங்குதனும் அயோடினும் சேர்ந்து இச்சேர்மம் உருவாகிறது.

தயாரிப்பு 
தங்குதன்(VI) குளோரைடுடன் ஐதரயோடிக் அமிலத்தைச் சேர்த்து வினைபுரியச் செய்தால் தங்குதன்(IV) அயோடைடு உருவாகும்:

WCl6 + 6HI -> WI4 + 6HCl + I2

தங்குதன்(IV) குளோரைடுடன் ஐதரயோடிக் அமிலத்தைச் சேர்த்து வினைபுரியச் செய்தாலலும் தங்குதன்(IV) அயோடைடு உருவாகும் :

WCl4 + 4HI -> WI4 + 4HCl

இயற்பியல் பண்புகள்

தங்குதன்(IV) அயோடைடு முச்சரிவச்சு படிக அமைப்பின் கருப்பு படிகங்களாக உருவாகிறது.  குளிர்ந்த நீர், டை எத்தில் ஈதர் மற்றும் குளோரோஃபார்ம் ஆகியவற்றில் கரையாது. எத்தனாலில் கரையும்.

வேதியியல் பண்புகள்
வெற்றிடத்தில் சூடுபடுத்தினால் தங்குதன்(IV) அயோடைடு சிதைவடையும்:

WI4 -> WI2 + I2 

சூடான நீரில் நீராற்பகுப்புக்கு உட்படும்:

WI4 + 2H2O -> WO2 + 4HI}}

குளோரின் மற்றும் புரோமினுடன் தங்குதன்(IV) அயோடைடு வினையில் ஈடுபடுகிறது:
WI4 + 2Cl2 -> WCl4 + 2I2 
WI4 + 2Br2 -> WBr4 + 2I2

மேற்கோள்கள்

தங்குதன்(IV) சேர்மங்கள்
அயோடைடுகள்
சுசிலா கெர்கெட்டா

சுசிலா கெர்கெட்டா (Sushila Kerketta-27 ஏப்ரல் 1939-19 அக்டோபர் 2009) 1985 முதல் 2000 வரை பீகார் சட்டமன்ற உறுப்பினராகவும் கூண்டி மக்களவைத் தொகுதியிலிருந்து இந்திய நாடாளுமன்றத்தில் மக்களவை உறுப்பினராகவும் இருந்தவர் ஆவார்.

சுசிலா பீகார் அரசில் பல முக்கிய துறைகளில் பதவி வகித்துள்ளார். 1985 முதல் 1988 வரை நீர்ப்பாசனத் துறை அமைச்சராகவும் இருந்துள்ளார். 1989ஆம் ஆண்டில் இவர், சுரங்கங்கள் மற்றும் புவியியல் மற்றும் உணவு மற்றும் பொது விநியோகத் துறை அமைச்சராக இருந்தார்.

சுசிலா சார்க்கண்டின் கூண்டி மக்களவைத் தொகுதியிலிருந்து மக்களவை உறுப்பினராக இந்திய தேசிய காங்கிரசு கட்சியின் சார்பில் பணியாற்றியுள்ளார்.

இளமையும் கல்வியும் 
சுசிலா பீகாரில் 1939 ஏப்ரல் 27 அன்று பீகாரின் ராஞ்சி பிரபுதயால் மார்க்கி மற்றும் மைனி மார்க்கி ஆகியோருக்கு மகளாகப் பிறந்தார். இவர் ராஞ்சியில் உள்ள தூய சவேரியார் கல்லூரியில் கல்வியில் இளங்கலை மற்றும் தத்துவத்தில் முதுகலைப் பட்டம் பெற்றார்.

பின்னர் சுசிலா, நோட்ரோட் கெர்கெட்டாவை 28 திசம்பர் 1970-இல் திருமணம் செய்து கொண்டார். இந்த இணையருக்கு ரோசன், பிரவீன், நவீன், சந்தியா மற்றும் ஆஷா என்ற மூன்று மகன்களும் இரண்டு மகள்களும் இருந்தனர்.

சுசிலா பிர்சா கல்லூரியில் விரிவுரையாளராகவும் இருந்தார். இதன் பின்னர் அக்கல்லூரியின் முதல்வராகவும் பணியாற்றியுள்ளார்.

தனிப்பட்ட நலன்கள் 
கெர்கெட்டா ஒரு சமூக சேவகர். இவர் தொடர்ந்து உள்ளூர் கிராமங்களுக்குச் சென்று உள்ளூர் கை தறிகள் போன்ற நிறுவனங்களை ஊக்குவித்தார். இவர் வில்வித்தை, கால்பந்து மற்றும் வளைதடிப் பந்து ஆகிய விளையாட்டுக்களில் ஆர்வம் கொண்டவர். இவர் சார்க்கண்டு மகளிர் வளைதடிப் பந்தாட்டச் சங்கம், மகளிர் வளைதடிப் பந்தாட்டச் சங்கம் (சோட்டாநாக்பூர்) மற்றும் பீகார் மகளிர் வளைதடிப்பந்தாட்டச் சங்க தலைவராக இருந்துள்ளார்.

வகித்த பதவிகள் 

 1985-2000 உறுப்பினர், பீகார் சட்டப் பேரவை (மூன்று முறைகள்)
 1985-88 மாநில அமைச்சர், நீர்ப்பாசனம், பீகார் அரசு
 1988-89 ஊரக வளர்ச்சி, உணவு மற்றும் பொது வழங்கல் துறை அமைச்சர், பீகார் அரசு
 1989-90 அமைச்சர், சுரங்கங்கள் மற்றும் புவியியல் துறை, பீகார் அரசு
 1990-95 ஒருங்கிணைப்பாளர், பொதுக் கணக்குக் குழு, பீகார் சட்டமன்றம்
 1990-2000 துணைத் தலைவர், காங்கிரசு கட்சி, பீகார் சட்டமன்றம்; தலைவர், சிறுவர் மற்றும் பெண் அபிவிருத்தி குழு (இரு முறை)
 2004 14வது மக்களவை உறுப்பினர், பெண்கள் அதிகாரமளித்தல் குழு; உறுப்பினர், தொழிலாளர் குழு
 16 ஆகத்து 2006 உறுப்பினர், பெண்கள் அதிகாரமளித்தல் குழு
 5 ஆகத்து 2007 உறுப்பினர், தொழிலாளர் நிலைக்குழு

தனிப்பட்ட வாழ்க்கை 
கெர்கெட்டா திசம்பர் 28, 1970-இல் நோட்ராட் கெர்கெட்டாவை மணந்தார். பின்னர் மூன்று மகன்களும் இரண்டு மகள்களும் பிறந்தனர். நோட்ரோட் கெர்கெட்டா இறப்பதற்கு முன்னதாகவே இறந்தார்.

கெர்கெட்டா 19 திசம்பர் 2009 அன்று ராஞ்சியில் மாரடைப்பைத் தொடர்ந்து இறந்தார். கெர்கெட்டா இறக்கும்போது தனது மூத்த மகன் ரோசன் குமார் சூரினுடன் தங்கியிருந்தார்.

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
14வது மக்களவை உறுப்பினர்கள்
2009 இறப்புகள்
1939 பிறப்புகள்
கிழக்கு இமயமலைத் தொடர்

கிழக்கு இமயமலைத் தொடர் (Eastern Himalayas) என்பதன் நிலப்பகுதிகள் நேபாளம்,  வடகிழக்கு இந்தியா, பூட்டான், திபெத் தன்னாட்சிப் பகுதி முதல் சீனாவில் உள்ள யுன்னான் வடக்கு மியான்மர் வரை பரவி உள்ளது. இந்திய துணைக்கண்டத்தின் பருவமழை இப்பகுதிகளின் காலநிலையில் மாற்றங்களை ஏற்படுத்துகிறது. குறிப்பாக சூன் முதல் செப்தம்பர் வரை இம்மாற்றங்கள் வெகுவாக ஏற்படுகின்றன. இந்நிலப்பகுதிகளில் குறிப்பிடத் தக்க வகையில் உயிரியற் பல்வகைமை நிறைந்து காணப்படுகிறது. இம்மலைத்தொடரின் தட்பவெப்பநிலை சூழ்நிலை என்பது  வெப்ப வலயத்தில் உள்ள மலைச் சூழற்றொகுதிகள் ஆகும். கோடைகாலத்தில் இங்கு நிலவும் சராசரி வெப்பநிலை  ஆகும். வருடத்தின் சராசரி மழை அளவு 10,000 mm (390 அங்குலம்) ஆகும். அதிக அளவிலான பனிப்பொழிவு அரிதாக ஏற்படுகிறது.  மேற்கு இமயமலைத்  தொடரினை விட, இங்கு மழைப்பொழிவு அதிகம்.

மேற்கோள்கள்

இவைகளையும் காணவும் 

 Western Himalaya 
 மகாபாரத மலைத்தொடர்
 சிவாலிக் மலை
 Indian Himalayan Region
 சம்மு காசுமீர் (ஒன்றியப் பகுதி)
 Transhimalaya
 சிந்து-கங்கைச் சமவெளி

வெளியிணைப்புகள் 

 Eastern Himalayas – World Wildlife Fund projects

 
ஆசிய மலைத்தொடர்கள்
இந்திய மலைத்தொடர்கள்
நேபாள மலைத்தொடர்கள்
பாக்கித்தானிய மலைத்தொடர்கள்
கிழக்கு ஆசியா
மியான்மரின் மண்டலங்கள்
சங்கரத்தை

சங்கரத்தை என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது சங்கானை பிரதேச செயலாளர் பிரிவில் அமைந்துள்ளது. இது யாழ்ப்பாணத்திற்கு வடமேற்கே சுமார் 12 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

யாழ்ப்பாண மாவட்டத்திலுள்ள ஊர்களும், நகரங்களும்